Լյուդվիգ Աուգուստինսոն

**Հանս Կառլ Լյուդվիկ Աուգուստինսսոն** (;), շվեդ ֆուտբոլիստ, «Վերդեր» ակումբի և Շվեդիայի ազգային հավաքականի պաշտպան։ 2016 թվականի եվրոպայի առաջնության, և 2018 թվականի աշխարհի առաջնության մասնակից։

## Ակումբային կարիերա
[thumb|left|250px|Լյուդվիկը '''[Գյոտեբորգ ՖԱ|Գյոտեբորգ ակումբի կազմում**]]
Լյուդվիկը «Բրոմմապոյկարնա» ակումբի սան է։ [[2011 թվական]]ի [[օգոստոսի 20]]-ին «[[Էստեր ՖԱ|Էստեր]]» ակումբի դեմ խաղի ժամանակ Լյուդվիկը կատարել է իր նորամուտը Սուպերետտանում։ Իր առաջին գոլը ակումբի կազմում խփել է 2012 թվականի ապրիլի 8-ին՝ «Լանդսկրուն» ակումբի դեմ խաղի ժամանակ։

2013 թվականի սկզբին Լյուդվիկը տեղափոխվել է «[[Գյոտեբորգ ՖԱ|Գյոտեբորգ]]»։ Տրանսֆերի արժեքը կազմել է 350 հազար [[եվրո]]։ Մրցաշրջանի ամենասկզբում ստացել է ծնկի վնասվածք։ Իր նորամուտը [[Շվեդիայի ֆուտբոլի առաջնություն|Ալլսվենսկան լիգայում]] ունեցել է օգոստոսի 25-ին՝ «[[Մալմյո ՖԱ|Մալմյո]]» ակումբի դեմ խաղի ժամանակ։ Նույն տարում հաղթել է Շվեդիայի գավաթը։

2015  թվականի սկզբին Լյուդվիկը  տեղափոխվել է դանիական «[[Կոպենհագեն (ֆուտբոլային ակումբ)|Կոպենհագեն]]» ակումբի կազմ։ Փետրվարի 22-ին «[[Վեստշելլաննա]]» ակումբի դեմ խաղի ժամանակ, Լյուդվիկը կատարել է իր նորամուտը՝ Դանիայի Սուպերլիգայում։ Նույն խաղի ժամանակ Լյուդվիկը խփել է իր առաջին գոլը՝ նոր ակումբի կազմում։ Նույն թվականին Լյուդվիկը դարձել է Դանիայի գավաթի դափնեկիր։

[[2017 թվական]]ի ամռանը Լյուդվիկը տեղափոխվել է [[Գերմանիա|գերմանական]] «[[Վերդեր Բրեմեն|Վերդեր]]» ակումբի կազմ:«[[Հոֆենհայմ (ֆուտբոլային ակումբ)|Հոֆենհայմ]]» ակումբի դեմ խաղի ժամանակ Լյուդվիկը կատարել է իր նորամուտը [[Բունդեսլիգա]]յում։ [[2018 թվական]]ի փետրվարի 11-ին «[[Վոլֆսբուրգ ՖԱ|Վոլֆսբուրգ]]» ակումբի դեմ խաղի ժամանակ, Լյուդվիկը խփել է իր առաջին գոլը՝ «[[Վերդեր Բրեմեն|Վերդեր]]» ակումբի կազմում։

== Միջազգային կարիերա ==
2015 թվականի հունվարի 15-ին [[Կոտ դ'Իվուարի ֆուտբոլի ազգային հավաքական|Կոտ դ'Իվուարի ազգային հավաքականի]] դեմ ընկերական խաղի ժամանակ, Լյուդվիկը կատարել է իր նորամուտը՝ [[Շվեդիայի ֆուտբոլի ազգային հավաքական|Շվեդիայի ազգային հավաքականի]] կազմում։

2015 թվականին [[Շվեդիայի ֆուտբոլի երիտասարդական հավաքական|Շվեդիայի երիտասարդական հավաքականի]] կազմում հաղթել է Եվրոպայի երիտասարդական առաջնությունում, որը անցկացվում էր [[Չեխիա]]յում։ Մրցաշարի ընթացքում մասնակցել է [[Դանիայի ֆուտբոլի ազգային հավաքական|Դանիայի]], [[Իտալիայի ֆուտբոլի ազգային հավաքական|Իտալիայի]], [[Անգլիայի ֆուտբոլի ազգային հավաքական|Անգլիայի]], երկու անգամ էլ [[Պորտուգալիայի ֆուտբոլի ազգային հավաքական|Պորտուգալիայի]] հավաքականների դեմ խաղերին։

[[2016 թվական]]ի ամռանը Լյուդվիկն ընդգրկվել է ազգային հավաքականի կազմ՝ [[Ֆրանսիա]]յում ընթացող եվրոպայի առաջնությանը մասնակցելու համար։ Մրցաշարի ընթացքում եղել է պահեստայինների նստարանին և դաշտ դուրս չի եկել։

[[2018 թվական]]ին Լյուդվիկը հայտագրվել է իր թիմի կազմում՝ մասնակցելու [[Ֆուտբոլի աշխարհի առաջնություն 2018|աշխարհի առաջնությանը]], որը անցկացվում էր [[Ռուսաստան]]ում։ Մրցաշարի ընթացքում մասնակցել է [[Հարավային Կորեայի ֆուտբոլի ազգային հավաքական|Հարավային Կորեայի]], [[Գերմանիայի ֆուտբոլի ազգային հավաքական|Գերմանիայի]], [[Մեքսիկայի ֆուտբոլի ազգային հավաքական|Մեքսիկայի]], [[Շվեյցարիայի ֆուտբոլի ազգային հավաքական|Շվեյցարիայի]] և [[Անգլիայի ֆուտբոլի ազգային հավաքական|Անգլիայի]] հավաքականների դեմ խաղերին։ [[Մեքսիկայի ֆուտբոլի ազգային հավաքական|Մեքսիկայի ազգային հավաքականի]] դեմ խաղի ժամանակ Լյուդվիկը հավաքականի կազմում խփել է իր առաջին գոլը։

== Ձեռքբերումներ ==
** Թիմային **

 **Գյոտեբորգ**
* Շվեդիայի գավաթի դափնեկիր — 2012/13

 **«Կոպենհագեն»**
*  Դանիայի ֆուտբոլի առաջնություն — 2015/16
* Դանիայի գավաթ — 2014/15
* Դանիայի գավաթ — 2015/16

** Միջազգային **

 **Շվեդիա (մինչև 21)'''
*  Եվրոպայի երիտասարդական առաջնություն — 2015

## Ծանոթագրություններ

## Արտաքին հղումներ
* Աուգուստինսոնի պաշտոնական Ինստագրամի էջը
* Աուգուստինսոնը transfermarkt-ում
* Աուգուստինսոնը soccerbase.com-ում
* Աուգուստինսոնը WhoScored.com կայքում
* Աուգուստինսոնը Վերդեր Բրեմենի պաշտոնական կայքում
* Աուգուստինսոնը Բունդեսլիգայի պաշտոնական կայքում 
* Աուգուստինսոնը ՈՒԵՖԱ-ի պաշտոնական կայքը

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Աստոն Վիլլայի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Բրոմապոյկարնայի ֆուտբոլիստներ
Կատեգորիա:Գյոթեբորգի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Կոպենհագենի ֆուտբոլիստներ
Կատեգորիա:Շվեդ ֆուտբոլիստներ
Կատեգորիա:Շվեդիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Սևիլյայի ֆուտբոլիստներ
Կատեգորիա:Մալյորկայի ֆուտբոլիստներ
Կատեգորիա:Անդերլեխտի ֆուտբոլիստներ